KÄYTTÄJÄNEUVOSTON PALAVERI MUISTIO

**Aika:** 23.5.2017 klo 15.10–17.10

**Paikka:** Asukastalo Myllärin kokoushuone

**Läsnä:**

Eeva Saarikivi, Myllypuro-seura ry, puheenjohtaja

Krista Masri, Myllypuron mediakirjasto

Ville Wallin, Myllypuron Demarit, klo 15:30 saakka

Eero Salminen, Lions Club sekä Suomen Omakotiyhdistys

Terttu Närhi, Myllypuron Martat

Marita Manninen, Myllypuron Martat

Hannele Åberg, yhdyskuntatyöntekijä, sosiaali- ja terveysvirasto

Johanna Kankkunen, asukastalo Mylläri, sosiaali- ja terveysvirasto, sihteeri

**Käsitellyt asiat:**

Kokous avattiin klo 15.10. Eeva Saarikivi lupautui puheenjohtajaksi.

Mylläri on kesätauolla 22.6.–30.7.2017. Myllärin henkilökunta työskentelee asukastalo Oulunkylän Seurahuoneella kesätauon aikana lukuun ottamatta kesälomia. Asukastalo avataan jälleen 31.7. klo 9.00. Tilanvaraajat voivat tarvittaessa varata Myllypuro-seuran puheenjohtajan Matti Toivasen kautta tiloja kesäajalle.

Liiketilan yhteydessä oleva tuulikaappi on osoittautunut sittenkin asukastalon ylläpidettäväksi. Tosin liiketilan asiakkaat käyttävät myös tuulikaappia, joten neuvottelut liittyen tuulikaapin siisteyden ylläpitämiseen yrittäjän kanssa ovat kesken. Kesän suursiivouksen yhteydessä tuulikaappi pestään joka tapauksessa sekä huoneiden lattiat vahataan. Ikkunoiden pesu on lisäksi tulossa kesällä.

On huomattu, että nuoret kerjäävät ja roskaavat sekä ostarilla että Myllärissä silloin tällöin. Lisäksi toukokuun Myllymarkkinoiden aikaan 30 hengen nuorisolauma oli rynnännyt sisään juuri loppusiivouksen aikaan. Mediakirjaston mukaan erityisiä ongelmia lasten ja nuorten kanssa ei ole tällä hetkellä, tosin nämä tulevat yhä useammin sisään isommissa porukoissa kuin tavallisesti. Kirjaston henkilökunta on mukana nuorisotalon kanssa Kirnu-hankkeessa. Asukastalo laatii aulaan huoneentaulun, johon listataan yleisiä käyttäytymissääntöjä asukastalon kävijöille. Keittiön oveen on jo laitettu infoa keittiön käytöstä. Jonkinlaista kurssia toivottiin järjestettävän joskus käytävälle, jotta lapset eivätkä nuoret valtaisi kirjaston tiloja tai aulaa sekä samalla voisivat huomata, että tiloja haluavat käyttää myös muut. Keskusteltiin olisiko tarvetta nuorisokokoontumiselle, johon osallistuisi myös nuoria. Tarvittaessa voitaisiin kutsua Securitaksen vartijatkin mukaan. Asukastalo voisi järjestää tarvittaessa yhteistyökumppaneiden kanssa tapahtuman nuorille. Tiistaisin nuorisotalo on kiinni. Tosin alueen nuorisoverkosto kokoontuu Myllypurossa säännöllisesti, ja myös asukastalolta ja mediakirjastolta osallistutaan palaveriin. Lasten ja nuorten käyttäytymistä seurataan ja tarvittaessa häiriökäyttäytymiseen puututaan.

Myllärin huoneiden kaappien sisältöjä siirretään toisiin kaappeihin eri ryhmien toivomuksesta yhdessä alkusyksystä. Pienet ulkokaiuttimet siirretään kokoushuoneesta salin tekniikkakaappiin. Salin kaappien päällä olevat tavarat pitää siirtää pois turvallisuussyistä, joten tarvitaan esimerkiksi kaappia, johon mahtuisi pitkät pöytäliinat pystyyn tai vaihtoehtoisesti ns. sängynaluslaatikoita sijoitettavaksi esiintymislavan alle. Kaappijaosta keskustellaan, mutta joka tapauksessa kaappeja ei siirrettäne.

Asukastalon hätäulospoistumisvalot eivät toimi. Asiasta on ilmoitettu huoltoon.

Asukastalon henkilökunta perustanee syksyllä pienimuotoisen asukaskahvilan Mylläriin, mikäli Ympäristökeskukselta tulee lupa. Kahvila olisi avoinna pari päivää viikossa tai tilanteiden mukaan, jotta tilanvaraajat voisivat myös käyttää keittiötilaa.

Helsingin kaupungin hallinnollinen organisaatio uudistuu 1.6.2017. Asukastalo Myllärin henkilökunta työskentelee siitä lähtien sosiaali- ja terveystoimialalla. Sosiaali- ja terveysvirastoa ei siis enää ole. Myös Helsingin kaupungin virallinen logo muuttuu, tosin kaupungin juhlallisissa tilauksissa käytetään edelleen samaa Helsingin vaakunatunnusta.

Asukastalon uusi kumppanuussopimus laaditaan alkusyksystä, sillä kaupungin uuden organisaatiomuutoksen myötä ei vielä tiedetä niitä henkilöitä, jotka vastaavat näiden sopimusten laatimisista.

Keskusteltiin siitä, että lain mukaan yksityisen myyjän esim. pienikin villasukkamyynti ilman kuittia tai ilman kassaa myyjäisissä on veronalaista tuloa. Asukastalo olisi myyjäisten järjestäjänä siten vastuussa myyjistään, joten millä tavalla meneteltäisiin tulevissa asukastalossa järjestettävissä myyjäisissä. Verovilppi-ilmoituksen voi tehdä kuka tahansa.

Pop up -ravintolapäivä järjestettiin Myllärissä, ostarilla ja Alakiventien lähettyvillä 20.5.2017. Asiakkaita riitti hyvin. Ravintolapäivä kannattanee kuitenkin järjestää jonkin tapahtuman yhteydessä jatkossa, jotta vielä useammat ihmiset osallistuisivat.

Www.myllypuro.fi –sivustolla on päivitysongelmia ja tiedostoja on kadonnut.

Tulevia tapahtumia syksyllä 2017. Myllypuro-päivät la 23.9. klo 10-13. Järjestöjen joulumyyjäiset la 2.12. ja myllypurolaisten kädentaitajien myyjäiset mahdollisesti 9.12. Asukastalon 6-vuotissynttärit esim. la 9.12. tai ti 12.12. Martoilla on kokoontuminen 12.12., joten he kertovat alkusyksystä oman suunnitelmansa, voidaanko asukastalon synttärit viettää tuolloin perinteisesti klo 12.00. Muita tapahtumia: Ravintolapäivä mahdollisesti pe 6.10. Syödään Yhdessä –hankkeen teemalla ”Vi äter tillsammans – Let’s eat together” tai 9.12. myyjäisten yhteydessä. Hyvinvointipäivä mahdollisesti marraskuussa. Itsenäisyyspäivänä lipunnosto Myllypuro-seuran toimesta ostarilla. Tilaisuuden jälkeen kahvit Myllärissä. Leijonien juhlat klo 14 Myllypuron kirkolla.

Kokous päätettiin klo 17:10.

Seuraava kokous sovittiin pidettäväksi keskiviikkona 6.9.2017 klo 15-17 Myllärin kokoushuoneessa.